《高宗皇帝挽词 其一》
宋代·洪刍

宝历中兴业，于今六十年。洗光旸谷日，鍊补女娲天。

大业超东汉，皇恩畅北燕。圣谟谁可颂，会有笔如椽。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。